## Program pomoćničkog ispita za zanimanje pećar

### NN 5/2004 (15.1.2004.), Program pomoćničkog ispita za zanimanje pećar

# ministarstvo za obrt, malo i srednje poduzetništvo

**198**

Na temelju stavka 4. članka 53. Zakona o obrtu (Narodne novine, br. 49/03),
ministar za obrt, malo i srednje poduzetništvo nakon prethodno pribavljena
mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE PEĆAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje pećar nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. gradnja: zidnih štednjaka, kalijevih peći, položenih kamina, stojećih kamina, krušnih peći, poljskih peći, kalioničkih peći, talioničkih peći, posebnih peći.
2. podna oblaganja pločicama;
3. mozaik oblaganja pločicama;
4. vanjska oblaganja pločicama
5. zidna oblaganja pločicama;

Ispitanik mora u zadanom roku primjereno pomoćničkom statusu izraditi uradak i obaviti radnu probu.
Ispitna komisija na temelju dolje navedenih uradaka i radnih proba zadaje
ispitaniku jedan do tri uratka i jednu do tri radne probe. Ispitna komisija
može i samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis  uratka |
| Gradnja štednjaka | Odabrati prostor i veličinu  štednjaka, položaj dimnjaka i njegove veličine, vrste i veličine dimnih kanala  štednjaka, grijače i zračne zaklopke te provjeriti ispravnost  rada štednjaka |
| Gradnja slobodno stojećeg kamina | Prema nacrtu  ložište u podrumu, izolirano radi gubitaka topline, položaj dimnjaka i njegove veličine, klupice i nadgradnja te zaklopka. Peć se fugira, očisti i ispitana preda  korisniku |

##

|  |  |
| --- | --- |
| Izvedba podnog opločenja | Odabrati zadanu vrstu podnog opločenja, pripremiti podloge za opločenje, izračunati najviše i najniže točke završnog opločenja, slijedi i izvođenje opločenja, fugiranje i čišćenje te provjera kvalitete i predaja rada |
| Gradnja suvremenoga položenog kamina | Prema nacrtu, odabrati ložište u hodniku, položaj dimnjaka i njegove veličine, suvremeni oblik kamina i veličinu prema zadanim mjerama, dimne kanale peći prilagoditi prema dimnjaku, optimalno mjesto ugradnje, zračne zaklopke, fugiranje i čišćenje te ispitivanje rada i kvalitete, davanje uputa i predaja peći |
| Gradnja složenoga zidanog štednjaka | Utvrditi položaj dimnjaka i njegovu veličinu, prostor za gradnju štednjaka, mjere dimnih kanala u peći, ugraditi grijače i regulacijske zaklopke, slijedi fugiranje i čišćenje te ispitivanje, upute i predaja štednjaka |
| Gradnja krušne peći za pečenje i grijanje | Izvedba dimnjaka je obvezna prema nacrtu i zbog važećih propisa - izgradnja kostura peći s grijačima, lukovima, pećnicama zapećcima i poklopcem, fugiranje i čišćenje peći, ispitivanje, upute i predaja korisniku |

# RADNA PROBA

|  |  |
| --- | --- |
| Vrsta radne probe | Opis radne probe |
| Opločivanje kupaonice | Provjera: ispravnosti izbora materijala za oblaganje, točnosti polaganja pločica prema nacrtu, ravnosti cjelokupne postave pločica, točnosti nagiba, horizontalnosti i vertikalnosti sastava pločica, te čistoće i izgleda |
| Zidani štednjaci | Provjera: izbora i postavljanja kostura peći, ispravnosti  dimnih kanala, ugradnje vodokotlića i nosača, ispravnosti dimnjaka, kvalitete izrade i estetike površine štednjaka |
| Krušne peći | Provjera: izrade postolja i glavne mjere peći, glavne mjere dimnjaka i njegovog položaja, razvrstavanja kutnih i drugih elemenata, izrade luka i njegove izmjere te kvalitete izrade |
| Otvoreni i toplo zračni kamini | Provjera: ispravnog izbora veličine uloška, postavljanja i ugradnje uloška, izgradnje kupole kamina pomoću mreže, ugradnje toplinskih elemenata te završne površinske obrade kamena |

Pri izradi praktične zadaće ispitanik (naučnik) mora se pridržavati propisanih mjera zaštite na
radu i zaštite
okoliša te ostalih uvjeta koje odredi ispitna
komisija.

Ispitanik mora ispitnoj komisiji priložiti mapu praktičnog dijela naukovanja za sve godine
obrazovanja iz koje je vidljivo
da je uspješno
svladao ovaj dio naukovanja.

IV.

Stručno-teorijski dio ispita
obuhvaća teorijska znanja nužna za
obavljanje praktičnih postupaka u zanimanju koja su propisana
nastavnim planom i programom za
teorijski dio naukovanja.

# NASTAVNI PREDMET

# *Tehnologija* *zanimanja*

1. Značenje i razvoj pećarskog
   zanimanja
2. Vrste pećarskih radova
3. Osnovni pećarski materijali
4. Oblici energije i njena racionalna uporaba
5. Zaštita na radu i
   zaštita okoliša
6. Keramički materijali za oblaganje
7. Keramika, kamen beton, staklo i metal
8. Drvo, papir, tekstil i plastične mase
9. Izolacijski i vatrostalni materijali
10. Veziva, ljepila, mort i žbuka
11. Pripremni radovi prije oblaganja
12. Osnove zidanja i žbukanja
13. Priprema površine za oblaganje
14. Izvođenje oblaganja keramičkim
    pločicama
15. Izvođenje oblaganja ostalim
    materijalima
16. Osnove izvedbe pećarskih radova
17. Složene izvedbe pećarskih radova
18. Namjena i izvedba kalijevih peći i kamina
19. Namjena i izvedba krušnih peći
20. Namjena i izvedba industrijskih peći
21. Ručni keramičarski i pećarski alati
22. Keramičarske ručne i strojne
    pile
23. Keramičarske ručne i strojne
    bušilice
24. Ostali keramičarski uređaji i naprave
25. Radni otpadci i njihovo zbrinjavanje
26. Održavanje radnih sredstava i radnog prostora

# *Tehnolo**š**ke**vje**ž**be*

1. Standardi tehničkog crtanja i mjerenja
2. Pravokutno projiciranje i kotiranje
3. Presjeci predmeta i njihovo kotiranje
4. Radionički, sastavni i shematski crteži
5. Predočavanje i izrada crteža
   jednostavnih elemenata
6. Građevinsko predočavanje elemenata
   konstrukcija
7. Izrada i analiza skica iz zanimanja
8. Izrada i analiza proizvodne dokumentacije

if !supportLists9.
endifUporaba računala i programa u zanimanju

# *Stručni* *račun*

1. Mjerne veličine i jedinice
2. Izračunavanje:

- površine, volumena
i mase

- količine materijala
i vremena rada

- broja okretaja
i brzine obrade

- vremena strojne
obrade piljenja

- vremena strojne
obrade brušenja

- pojedinačnih i
ukupnih troškova

- poreza, kamata
i plaća

## OCJENJIVAČKI LIST

##### I.  PRAKTIČNI DIO ISPITA

|  |  |
| --- | --- |
| Radnje obavljene u okviru praktične zadaće | Broj bodova |
| Poznavanje radne dokumentacije | 0 – 5 |
| Izbor radnog procesa izrade | 0 – 10 |
| Izbor radnog materijala i dijelova | 0 – 10 |
| Izbor alata i radnih strojeva | 0 – 0 |
| Izvođenje ručnih obrada uratka | 0 – 10 |
| Izvođenje strojnih obrada uratka | 0 – 0 |
| Izvođenje mjerenja i kontrole | 0 - 10 |
| Ocjena kvalitete izrade uratka | 0 – 10 |
| Ocjena utroška radnog vremena | 0 – 0 |
| Odnos prema radnim sredstvima | 0 – 10 |
| Odnos prema zaštiti na radu | 0 – 5 |
| UKUPNO BODOVA | 0 – 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

#

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-58  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-198